เมืองไทยขยันผุดพีเอรักพ่อจับลูกกตัญญู
เมืองไทยประกันชีวิต ออกประกันอุบัติเหตุส่วนบุคคลจับลูกค้าซื้อเป็นของขวัญให้พ่อ
2 ธ.ค. 2554

เมืองไทยประกันชีวิต ออกประกันอุบัติเหตุส่วนบุคคลจับลูกค้าซื้อเป็นของขวัญให้พ่อ
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า ในโอกาสวันพ่อแห่งชาติ บริษัทได้ออกประกันภัยอุบัติเหตุส่วนบุคคล “รักพ่อ” จับกลุ่มลูกค้าที่ต้องการแสดงความรักและความกตัญญูกตเวทีมอบเป็นของขวัญให้พ่อในวันพ่อ 
ทั้งนี้ เป็นแบบชำระเบี้ยรายปี คุ้มครอง 1 ปี ไม่ต้องตรวจสุขภาพ มี 4 แผนให้เลือก คือ 2 แสนบาท 3 แสนบาท 5 แสนบาท และ 1 ล้านบาท
กรณีเสียชีวิต ทุพพลภาพถาวรสิ้นเชิง และสูญเสียอวัยวะจากอุบัติเหตุ ทายาทหรือผู้เอาประกันภัยรับเงินชดเชยสูงสุด 1 ล้านบาท คุ้มครองค่ารักษาพยาบาลจากอุบัติเหตุสูงสุด 1 แสนบาท 
นอกจากนี้ ในกรณีที่ผู้เอาประกันภัยเลือกทำประกันภัยแผนสูงสุด ถ้ากระดูกแตกหัก ไฟไหม้ น้ำร้อนลวก หรือการบาดเจ็บอวัยวะภายในจากอุบัติเหตุ ผู้เอาประกันภัยรับเงินชดเชยสูงสุดไม่เกิน 2 แสนบาท